ประจำเดือนมาช้าและมาน้อยเดือนก่อนเป็นประจำเดือนวันที่12มี.คแต่เดือนนี้เป็นประจำเดือนวันที่17เม.ยและมาแค่วันเดียวเลือดออกจะเป็นสีแดงเข้มจนออกดำพอเช้าวันที่18ก็มีนิดเดียวแล้วจนวันนี้วันที่22เม.ยประจำเดือนยังไม่มาเลย เกี่ยวกับด้านสุขภาพหรืออย่างอื่นไหมคะ?
สวัสดีค่ะ เลือดประจำเดือนเป็นเลือดที่หลุดลอกจากผนังมดลูกในช่วงปลายรอบเดือน ซึ่งรอบเดือนแต่ละคนจะมาห่างกันประมาณ 22-35 วันจากครั้งก่อน เลือดประจำเดือนควรจะมาประมาณ 2-7 วัน จากนั้น หยุดสนิท ไม่มีออกกระปริดกระปรอยออกมาอีกการมีประจำเดือนมาน้อยหรือมาแค่วันเดียวนั้น อาจจะเกิดจากสาเหตุอื่นๆที่ไม่ใช่เลือดประจำเดือนเช่นเป็นเลือดที่ออกตามหลังการตกไข่เลือดที่ออกหลังมีการปฏิสนธิ ผลข้างเคียงจากการรับประทานยาคุมกำเนิดน้ำหนักตัวที่มากหรือน้อยจนเกินไปมีถุงน้ำในรังไข่ เป็นโรคไทรอยด์ เยื่อบุโพรงมดลูกเจริญผิดที่ ภาวะแทรกซ้อนจากการตั้งครรภ์ หรือมีการติดเชื้อหรือเนื้องอกของอวัยวะสืบพันธุ์เพศหญิง เป็นต้นเบื้องต้นควรหยุดยารรับประทานทุกชนิดที่ไม่จำเป็น และไม่ซื้อยาปรับฮอร์โมนใดๆมาใช้เอง ถ้าเลือดออกมาน้อยมากๆ วันเดียวหยุด และหายไปเลย ไม่มีเลือดเหมือนประจำเดือนออกมาอีก ควรไปตรวจหาสาเหตุและตรวจการตั้งครรภ์ที่รพ.อีกครั้งค่ะ